កំនាព្យត្រី

កំណាព្យបទពាក្យ៧ និពន្ធដោយលោក ហ្មឺនភក្ដីអក្សរ តន់ (ដក់ស្រង់ចេញពីរឿង សព្វសិទ្ធ)
 ត្រីត្រាញ់លលេញដេញត្រីក្រុះត្រីក្រឹមក្រាបចុះឈប់បង្អង់ ត្រីក្រាយហែលក្រោយបណ្តោយត្រង់ត្រីក្រាញ់វិលវង់ក្រោយត្រីក្រាយ ។ កញ្ចុះស្ទុះចឹកកញ្ជាក់ស្លាត្រីឆ្លាំងហែលឆ្លារារត់ឆ្ងាយ អណ្តែងអណ្តើកខ្វើកកកាយក្លាំងហាយហែលលាយនឹងក្លាំងហាត ។ ត្រីផ្ទោងហែលផ្ទឹមនឹងត្រីផ្ទក់ត្រីស្លូញស្លឺតស្លក់ដេញត្រីស្លាត ពាំស្លែរបែស្លឹងប្រឹងសង្វាតត្រីឈ្វាតហែលឆ្វៀវវវៀវឆ្វាត់ ។ ចង្វាមូលមីរដេរដាស់ដិតត្រីក្អិតក្អុកដេញចឹកកូនក្អាត់ ហក់ហែលហូរហែរក្បែរសំណាត់ព្រលូងលូនកាត់តាមប្រឡាយ ។ កំពឹសតោងឫសកំពីងពួយ កំពតស្ទុះស្ទួយស្ទាក់ពីឆ្ងាយ ពើបពះពានលើកំពួលបាយកំពុងវាត់វាយកំពឹសពង ។
ចំណាត់ថ្នាក់ក្រុម:កំនាព្យខ្មែរ